cyanic-selkie/wikianc huggingface dataset:
ম্যাডেলিন ক্যারল
জীবন ও কর্মজীবন
ক্যারল ক্যালিফোর্নিয়ার লস অ্যাঞ্জেলেস শহরে জন্মগ্রহণ করেন এবং সেখানেই বড় হন। তার মা একজন গৃহিনী এবং বাবা একজন ঠিকাদার। তার তিনজন ভাই আছে। তাদের নাম যথাক্রমে নেড, জ্যাক এবং ড্যালান।
তিনি মাত্র তিন বছর বয়সে মডেলিং শুরু করেন। সাড়ে চার বছর বয়সে শেরম্যান অক্স নামক অনুষ্ঠানে অভিনয়ের মাধ্যমে বিখ্যাত থিয়েটার এজেন্ট ওয়েন্ডির নজরে আসেন।
এরপর থেকে তিনি বিভিন্ন রকমের অনেকগুলো টেলিভিশন অনুষ্ঠানে অভিনয় করেন। এগুলোর মধ্যে উল্লেখযোগ্য কিছু অনুষ্ঠান হচ্ছে এনসিআইএস, কোল্ড কেইস, গ্রেস এনাটমি, লাই টু মি, নাইট স্টল্কার, ওয়ান্টেড এবং লস্ট অন্যতম। তাকে সর্বপ্রথম দ্যা সান্টা ক্লস ৩ঃ দ্যা অ্যাসক্যাপ ক্লস এবং রেসিডেন্ট ইভিলঃ এক্সটিঙ্কসন নামক চলচ্চিত্রে দেখা যায়। তিনি ২০০৮ সালে সর্বপ্রথম সুইং ভোট নামক চলচ্চিত্রে প্রধান চরিত্রে অভিনয় করেন। অতঃপর ২০১০ সালে জ্যাকি চ্যানের বিপরীতে দ্যা স্পাই নেক্সট ডোর নামক চলচ্চিত্রে অভিনয় করেন। একই সালে তিনি মিস্টার প্রপারস পেঙ্গুইন্স নামক চলচ্চিত্রে অভিনয় শুরু করেন। তাছাড়া ২০১০ সালে তার সবচেয়ে বিখ্যাত চলচ্চিত্রটি হচ্ছে ওয়েন্ডেলিন ভ্যান ড্রানিনের বইয়ের উপর নির্মিত বিখ্যাত চলচ্চিত্র ফ্লিপড। এছাড়াও তিনি অনেকগুলো বাণিজ্যিক বিজ্ঞাপনচিত্রে অভিনয় করেন। এদের মধ্যে সাবওয়ে, আল্লস্টেট, অ্যাভেরি নোটট্যাবস, মিস্টার ক্লিন এবং ক্যাম্প রকের ব্যাক টু স্কুল অন্যতম।
২০১৩ সালের ১৪ ফেব্রুয়ারি ঘোষণা দেয়া হয় যে, তিনি সিডব্লিউ কর্তৃক পরিচালিত ব্লিঙ্ক নামক নাটকে প্রধান নারী চরিত্রে অভিনয় করবেন।
গোর্গাবুরু পাহাড়
পূর্বে গোরগাবুরুকে অযোধ্যা পাহাড়ের সর্বোচ্চ শৃঙ্গ ধরা হতো। এর উচ্চতা ৬৭৭ মিটার। এটিই দক্ষিণবঙ্গের দ্বিতীয় সর্বোচ্চ শৃঙ্গ। এটি ছোটনাগপুর মালভূমির অংশ।
পর্যটন
অযোধ্য পহাড় তথা গোরগাবুরু পাহাড় ঘিরে পর্যটন কেন্দ্র গড়ে উঠেছে। এটি এখানকার জনপ্রিয় পর্যটন কেন্দ্র।
ধনৌরি রেলওয়ে স্টেশন
ধানৌরি রেলওয়ে স্টেশন হল পূর্ব রেলওয়ে জোনের মালদা রেলওয়ে বিভাগের অধীনে সাহেবগঞ্জ লুপ লাইনের একটি রেলওয়ে স্টেশন। এটি ভারতের বিহার রাজ্যের লক্ষীসরাই জেলার ধানৌরিতে অবস্থিত।
মায়াম মাহমুদ
মায়াম মাহমুদ মিশরের একজন রাপার ও নারী কর্মী। তিনি ১৮ বছর বয়সে ২০১৮ সালের অক্টোবরে টিভি ট্যালেন্ট শো আরবস গট ট্যালেন্টে অভিনয় করে জনপ্রিয়তা অর্জন করেন। মাহমুদ দর্শকের ভোটে সেমিফাইনালে যায়। তবুও, মাহমুদ দর্শকদের জন্য রাপিং ও পারফর্ম করতে থাকে। মিশরে পর্দা রক্ষা করে প্রথম রাপার হিসেবে মাহমুদের গানের কথা নারী অধিকারের লড়াইকে প্রকাশ করে। সে মিশরে যৌন হয়রানির দীর্ঘস্থায়ী সমস্যার নিন্দা জানায়। ২০ শে মার্চ, ২০১৪ তারিখে মাহমুদ তার কাজের জন্য লন্ডনে “ইনডেক্স আর্টস পুরস্কার জিতেন।
জীবন এবং কর্মজীবন
সে প্রথম ১০ বছর বয়সে রাপিং শুরু করে। সে মেয়ে হওয়াতে তার পরিবার অনিশ্চিত ছিল যে রাপিং মাহমুদের জন্য উপযুক্ত কিনা ? কেকনা রাপিং পুরুষরা করত। তবে তার পরিবারের উৎসাহে সে আগ্রহ পায় এবং তাকে মিশরের আলেকজান্দ্রিয়াতে একটি মাস্টার্ড ট্র্যাক রেকর্ড করার অনুমতি দেয়। মাহমুদ ১৮ বছর বয়সে আরব গট ট্যালেন্টে জায়গা করে নিয়েছিলেন এবং দ্রুত মিশরের প্রথম পর্দার রাপার হিসেবে নিজের নাম তৈরি করেন। মাহমুদ বিশ্বাস করেন যে হিপহপ সংগীতটি মানুষকে তাদের চিন্তাভাবনা এবং আবেগ প্রকাশ করার ক্ষমতা দেয়। ২০১৩ সালে মাহমুদ "কার্নিভাল অফ ফ্রিডম" নামে একটি ফেসবুক ইভেন্ট তৈরি করেন যাতে ব্যবহারকারীরা মিশরের সংস্কৃতি ও নিয়মকানুনের বাইরে থাকা দৈনন্দিন কার্যক্রম দেখাতে বা পোস্ট করতে পারে। এর লক্ষ্য ছিল নারীদের কলঙ্কিত না করে স্বাধীনভাবে নিজেদের প্রকাশ করতে সাহায্য করা। ২০১৪ সালের মার্চ মাসে তার প্রচেষ্টাকে স্বাধীনতার সূচক হিসাবে স্বীকৃতি দেওয়া হয়েছিল। তিনি এ শিল্পে পুরস্কার পেয়েছিলেন। তিনি অনুষ্ঠানে উভয় গ্রাফিক্স পোশাক পরে নিজের লেখা একটি গান পরিবেশন করেন। অনুষ্ঠানে  মহিলারা তাকে সমর্থন করে। তিনি নারীদের সমতার জন্য রাপিং এ লড়াই চালিয়ে যাচ্ছেন। তবে এতে তিনি কিছু সমস্যার মুখোমুখি হয়েছেন। মাহমুদ বলেন, "এই ক্ষেত্রে মেয়েদের খারাপ নৈতিকতা আছে বলে মনে করা হয়। এটা জানা দরকার যে, একজন মেয়ে রেকর্ড করার চেষ্টা করে। তখন সে স্টুডিওতে অনেক মেয়েদের সাথে দীর্ঘ সময়ের জন্য একজন মেয়ে থাকে। সুতরাং তার সাথে কাজ করার জন্য বিট তৈরিতে কাউকে খুঁজে পাওয়া কঠিন।" ধর্মীয় কাজ মাহমুদকে পিছিয়ে রাখেনি। হিজাব পরা তার পছন্দ। তিনি বলেন, "যদি আমি আমার জীবনে নতুন কিছু যোগ করতে চাই তবে আমার প্রাথমিক পছন্দগুলির সাথে হবে"। সে অর্থনীতি বিষযে স্নাতকে পড়াশোনা করেছেন।
প্রভাব
মাহমুদের জনপ্রিয়তা মিশরে রাজনৈতিক সমাজে খুব এসেছিল। বিশেষভাবে আরব বসন্তের সময় ব্যাপকভাবে বদলে দিয়েছিল। এটি তরুণদের মধ্যে শক্তিশালী আন্দোলন তৈরি করে এবং মাহমুদ এর প্রধান উদাহরণ। মিশরের সঙ্গীত সমাজে আদর্শ থেকে বিচ্যুত হওয়া মানে ব্যাপক সমালোচনার মুখোমুখি হওয়া। মাহমুদ তার কাজের জন্য ইতিবাচক ও নেতিবাচক উভয় মন্তব্যের মুখোমুখি হয়েছেন। কেউ কেউ রাগান্বিত হয়েছিলেন এবং বিশ্বাস করেছিলেন যে তিনি ইসলামকে ভুলভাবে উপস্থাপন করছেন। অন্যরা তার গানের সাথে একটি শক্তিশালী সংযোগ অনুভব করেছেন এবং ফেসবুকে বার্তা দিয়ে তাকে সমর্থন করেছেন। একজন মহিলা রাপার হিসেবে মাহমুদ আশা করেন যে তার সাফল্য মহিলাদের প্রভাবিত করবে। বিশেষ করে মিশরে পুরুষতান্ত্রিক রীতিনীতি এবং বিদ্যমান কুসংস্কারকে চ্যালেঞ্জ করে। "এপ্রিলে প্রকাশিত জাতিসংঘের একটি জরিপে দেখা যায় মিশরীয় মহিলাদের ৯৯.৩ শতাংশ যৌন হয়রানির অভিযোগ করেছে, যার ফলে ৯১ শতাংশ রাস্তায় বের হতে ভয় পায়।" মাহমুদ বলেন, "আমরা কিছু না বলে সমস্যাটিকে আরও বড় করে তুলি। হয়রানির চেয়ে খারাপ হলো আমরা চুপ করে থাকি। আর এটা দেখে তারা মনে করে, তারা এটি আরও বেশি করে করতে পারে।"
মার্কিন যুক্তরাষ্ট্রে পতিতাবৃত্তি
থাম্ব| নেভাদা (লাল রঙে হাইলাইট করা) মার্কিন যুক্তরাষ্ট্রের একমাত্র অঙ্গরাজ্য যেখানে পতিতাবৃত্তি বৈধ। উপরন্তু, এটি শুধুমাত্র রাজ্যের কিছু অংশে বৈধ। ফেডারেল আইনের পরিবর্তে রাষ্ট্রীয় আইনের ফলে মার্কিন যুক্তরাষ্ট্রের বেশিরভাগ অংশে পতিতাবৃত্তি অবৈধ। তবে, নেভাদা রাজ্যের কিছু গ্রামীণ কাউন্টিতে এটি বৈধ। পতিতাবৃত্তি তা সত্ত্বেও দেশের অন্যত্র ঘটে।
দেশে পতিতাবৃত্তির নিয়ন্ত্রণ ফেডারেল সরকারের গণনাকৃত ক্ষমতার মধ্যে নেই। তাই মার্কিন যুক্তরাষ্ট্রের সংবিধানের দশম সংশোধনীর অধীনে বাণিজ্যিক যৌনতাকে অনুমতি দেওয়া, নিষেধ করা বা অন্যথায় নিয়ন্ত্রণ করা একচেটিয়াভাবে রাজ্যগুলির নিয়ন্ত্রনে, যদিও কংগ্রেস এটিকে মান আইনের মতো আইনের মাধ্যমে আন্তঃরাজ্য বাণিজ্যের অংশ হিসাবে নিয়ন্ত্রিত করতে পারে। বেশিরভাগ রাজ্যে, পতিতাবৃত্তিকে পাবলিক অর্ডার ক্রাইমের ক্যাটাগরিতে একটি অপকর্ম হিসেবে বিবেচনা করা হয় - অপরাধ যা একটি সম্প্রদায়ের শৃঙ্খলাকে ব্যাহত করে। পতিতাবৃত্তিকে এক সময় ভ্রমণ অপরাধ হিসেবে গণ্য করা হতো।
বর্তমানে, নেভাদা হল একমাত্র মার্কিন অঙ্গরাজ্য যা পতিতাবৃত্তির অনুমতি দেয় - নিয়ন্ত্রিত পতিতালয়ের আকারে - যার শর্তাদি নেভাদা সংশোধিত সংবিধিতে দেওয়া আছে৷ বর্তমানে মাত্র আটটি কাউন্টিতে সক্রিয় পতিতালয় রয়েছে। এই কাউন্টিগুলিতে সমস্ত ধরনের পতিতাবৃত্তি অবৈধ: ক্লার্ক (যাতে লাস ভেগাস–প্যারাডাইস মেট্রোপলিটান এলাকা রয়েছে), ওয়াশো (যেটিতে রেনো রয়েছে), কারসন সিটি, ডগলাস, ইউরেকা, লিঙ্কন এবং পার্শিং। অন্যান্য কাউন্টিগুলি তাত্ত্বিকভাবে পতিতালয় পতিতাবৃত্তির অনুমতি দেয়, কিন্তু এই তিনটি কাউন্টিতে বর্তমানে কোনো সক্রিয় পতিতালয় নেই। পথ পতিতাবৃত্তি, "প্যান্ডারিং" এবং একজন পতিতার আয় থেকে জীবনযাপন নেভাদা আইনের অধীনে বেআইনি, যেমনটি দেশের অন্যত্র।
অন্যান্য দেশের মতো, মার্কিন যুক্তরাষ্ট্রে পতিতাবৃত্তিকে তিনটি বিস্তৃত বিভাগে বিভক্ত করা যেতে পারে: পথ পতিতাবৃত্তি, পতিতালয় পতিতাবৃত্তি এবং এসকোর্ট পতিতাবৃত্তি।
মহম্মদ বিসমিল্লাহ খান
মহম্মদ বিসমিল্লাহ খান (২৬শে এপ্রিল, ১৮৪৩ - ২০শে ডিসেম্বর, ১৮৯৫) রাধনপুর রাজ্যে বাবি রাজবংশের সপ্তম নবাব ছিলেন।
সংক্ষিপ্ত জীবনী
মহম্মদ বিসমিল্লাহ খান রাধনপুরের ষষ্ঠ নবাব মহম্মদ জোরাওয়ার শের খানের জ্যেষ্ঠ পুত্র ছিলেন। ১৮৭৪ খ্রিষ্টাব্দের ৯ই অক্টোবর পিতার মৃত্যু হলে তিনি সিংহাসনলাভ করেন। তিনি রাজ্যের প্রশাসনিক কাজকর্মের উন্নতি সাধন করেন ও বিচারব্যবস্থার আধুনিকীকরণের ব্যবস্থা করেন। এছাড়া তিনি একটি হাসপাতাল, একটি ইংরেজি মাধ্যম ও বেশ কিছু গুজরাটী মাধ্যম বিদ্যালয়, একটি গ্রন্থাগার, কয়েকটি সেচ খাল ও রাজ্যের প্রথম সরকারি ছাপাখানা নির্মাণ করান। দ্বিতীয় মহম্মদ শের খান ও মহম্মদ জালালউদ্দীন খান তার দুই পুত্র ছিলেন।
হেম চন্দ্র রায়চৌধুরী
প্রাথমিক জীবন এবং শিক্ষা
তিনি বৈদ্য জমিদার পরিবার জন্মগ্রহণ করে। তিনি বর্তমানের বাংলাদেশের ঝালকাঠি জেলার পোনাবালিয়ার জমিদার মনোরঞ্জন রায়চৌধুরী পুত্র এবং তার স্ত্রীর নাম তারঙ্গিনী দেবী। তিনি অশ্বিনীকুমার দত্ত কর্তৃক প্রতিষ্ঠিত বরিশালের ব্রজমোহন ইনস্টিটিউশনে স্কুল জীবন শেষ করেন। তিনি ১৯০৭ সালে কলকাতা বিশ্ববিদ্যালয় থেকে ম্যাট্রিক পরীক্ষায় বাংলা ও আসামের সকল শিক্ষার্থীর মধ্যে প্রথম স্থান অর্জন করেন। এরপরে ১৯১১ সালে কলকাতার স্কটিশ চার্চ কলেজ এবং পরে কলকাতার প্রেসিডেন্সি কলেজ থেকে বি.এ.(অনার্স) তে প্রথম শ্রেণিতে প্রথম স্থান অর্জন করেন। এই পরীক্ষায় অসামান্য সাফল্যের জন্য তাঁকে এশান বৃত্তি প্রদান করা হয়। ১৯১৩ সালে এম.এ. পরীক্ষাতেও প্রথম শ্রেণিতে প্রথম স্থান লাভ করেন এবং ১৯১৯ সালে গ্রিফিথ পুরস্কার পান।
তপন রায়চৌধুরী এবং অমল কুমার রায়চৌধুরী তার ভাগিনেয়।
কর্মজীবন
তিনি কলকাতা বঙ্গবাসী কলেজে ১৯১৩-১৯১৪ সাল পর্যন্ত প্রভাষক হিসাবে অধ্যাপনা করেন। বেঙ্গল এডুকেশন সার্ভিসে যোগদানের পরপরই তিনি কলকাতা প্রেসিডেন্সি কলেজে (১৯১৪–১৬) নিযুক্ত হন। ১৯১৬ সালে তিনি চট্টগ্রাম কলেজে স্থানান্তরিত হন। এই সময়েই ১৯১৭ সালে স্যার আশুতোষ মুখোপাধ্যায় তাঁকে কলকাতা বিশ্ববিদ্যালয়ের প্রাচীন ইতিহাস ও সংস্কৃতি বিভাগে প্রভাষক হিসাবে যোগদান করতে বলেন। তিনি ১৯২১ সালে কলকাতা বিশ্ববিদ্যালয় থেকে পিএইচডি ডিগ্রী অর্জন করেন। ১৯২৮ সালে ঢাকা বিশ্ববিদ্যালয়ের ইতিহাস বিভাগে অধ্যাপক হিসাবে যোগদান করেন।  ১৯৩৬ সালে কলকাতা বিশ্ববিদ্যালয়ের প্রাচীন ভারতীয় ইতিহাস ও সংস্কৃতির ডি.আর.ভান্ডারকারের স্থলাভিষিক্ত হন সেখান থেকে ১৯৫২ সালে অবসর গ্রহণ করেন।
খাজা ইউসুফ জান
নবাব খান বাহাদুর খাজা ইউসুফ জান (২১ জানুয়ারি ১৮৫০ - ৮ নভেম্বর ১৯২৩) ছিলেন একজন কাশ্মীরি-বাঙালি রাজনীতিবিদ এবং ঢাকার নবাব পরিবারের সদস্য।
প্রথম জীবন
জান ২১ জানুয়ারি ১৮৫০ সালে ঢাকা বেঙ্গল প্রেসিডেন্সি, ব্রিটিশ ভারতের একটি কাশ্মীরি মুসলিম পরিবারে জন্মগ্রহণ করেন। তিনি গৃহশিক্ষকের কাছ থেকে আরবি, উর্দু, ফারসি এবং ইংরেজি অধ্যয়ন করেন। তিনি ১৮৮৩ সালে মোহামেডান অ্যাসোসিয়েশন গঠন করেন।
কর্মজীবন
১৮৮৪ থেকে ১৯২৩ সালের জানুয়ারি পর্যন্ত ঢাকা পৌরসভার সদস্য হিসাবে দায়িত্ব পালন করেন। তিনি ১৮৯৭ থেকে ১৯০১ সাল পর্যন্ত ঢাকা পৌরসভার চেয়ারম্যান ছিলেন। তিনি ১৮৯৭ থেকে ১৯০৫ সাল পর্যন্ত ঢাকা জেলা বোর্ডের ভাইস চেয়ারম্যান হিসেবে দায়িত্ব পালন করেন তিনি ১৯০৩ সালে সম্মানের সনদ, ১৯০৪ সালে খান বাহাদুর এবং ১৯১০ সালে ব্রিটিশ সরকার কর্তৃক নবাব লাভ করেন। তিনি ১৯০৫ সালে ঢাকা বিশ্ববিদ্যালয়ের নবাব সলিমুল্লাহর নেতৃত্বে নর্থব্রুক হলে একটি সভায় যোগদান করেন এবং যেখানে মোহামেডান অ্যাসোসিয়েশন মোহামেডান প্রাদেশিক ইউনিয়নে গঠণ করেন। ইউসুফজানকে ইউনিয়নের সেক্রেটারি করা হয়। ১৯০১ থেকে ১৯০৫ সাল পর্যন্ত তিনি ঢাকা পৌরসভার ভাইস চেয়ারম্যান এবং ১৯০৫ থেকে ১৯১৬ সাল পর্যন্ত তিনি ঢাকা পৌরসভার চেয়ারম্যান হিসেবে দায়িত্ব পালন করেন। ১৯১০ সালের ১৬ অক্টোবর তিনি বাংলায় মুসলিম লিগের সভায় সভাপতিত্ব করেন। তিনি বঙ্গভঙ্গ সমর্থন করেন। ১৯১৩ সালে তার নামে নয়াবাজারের একটি বাজারের নামকরণ করা হয়। তিনি ১৯২১ থেকে ১৯২৩ সাল পর্যন্ত জেলা বোর্ডের চেয়ারম্যান ছিলেন। তিনি ১৯০৭ সাল থেকে ইস্ট বেঙ্গল লেজিসলেটিভ অ্যাসেম্বলিতে দায়িত্ব পালন করেন। তিনি ২৮ বছর ঢাকার অনারারি ম্যাজিস্ট্রেট হিসেবে দায়িত্ব পালন করেন। তিনি ঢাকার লেডি ডাফরিন হাসপাতালের সচিব ছিলেন।
ব্যক্তিগত জীবন এবং মৃত্যু
জানের বিয়ে হয়েছিল নূরজাহান খানমের সাথে। তাদের একটি পুত্র সন্তান ছিল খাজা মুহাম্মদ আফজাল। জান ৮ নভেম্বর ১৯২৩ সালে ঢাকায় মৃত্যুবরণ করেন।
কী করতে হবে?
কী করতে হবে? আমাদের আন্দোলনের জরুরি প্রশ্নগুলি (Что делать?) হচ্ছে রুশ বিপ্লবী ভ্লাদিমির লেনিন কর্তৃক ১৯০১ সালে লিখিত এবং ১৯০২ সালে প্রকাশিত একটি রাজনৈতিক প্রচারপুস্তিকা। এটির শিরোনাম নেয়া হয় উনিশ শতকের রুশ বিপ্লবী নিকোলাই চেরনিশেভস্কি লিখিত একই নামের উপন্যাস থেকে।
এই পুস্তকে লেনিন অর্থনীতিবাদীদের বিরুদ্ধে প্রচণ্ড আঘাত হানেন। তিনি দেখালেন যে, অর্থনীতিবাদ হলো আন্তর্জাতিক সুবিধাবাদের রকমফের। ফলে লেনিনের এই বইটি একইসাথে রুশ সুবিধাবাদ এবং আন্তর্জাতিক সুবিধাবাদের বিরুদ্ধে উদ্যত হয়েছিল। মার্কসবাদের ভিত্তিতে পার্টির বাহিনীগুলোকে সংহত করতে, সত্যিকারের বিপ্লবী মার্কসবাদী পার্টি রুশ সোশ্যাল ডেমোক্রাটিক লেবার পার্টির দ্বিতীয় কংগ্রেসের প্রস্তুতিতে বইটি বিপুল ভূমিকা নেয়।
আল-সাকিয়া মসজিদ
নামকরন
দক্ষিণে সাদ ইবনে আবী ওয়াক্কাসের মালিকানাধীন সুকিয়ার কূপের নামানুসারে মসজিদটির নামকরণ করা হয়েছিল।
স্থাপত্য
এই ছোট মসজিদটির তিনটি গম্বুজ রয়েছে এবং এটি ৫৬ মিটার বর্গমিটার প্রস্থে রয়েছে। এটিতে উমাইয়াদ স্থাপত্য শৈলীর উপাদান রয়েছে এবং এটি তে সংস্কার করা হয়েছিল।
বাংলা ইনপুট পদ্ধতি
বাংলা ইনপুট পদ্ধতি একটি টাইপরাইটার বা একটি কম্পিউটার কিবোর্ড ব্যবহার করে বাংলা ভাষার অক্ষর লিখার জন্য বিকশিত বিভিন্ন সিস্টেমের পদ্ধতিকে নির্দেশ করে।
ফিক্সড কম্পিউটার লেআউট
১৯৮০ সালে গ্রাফিক্যাল ইউজার ইন্টারফেস এবং ওয়ার্ড প্রসেসিংয়ের আবির্ভাব হলে, বাংলার জন্য বেশ কিছু সংখ্যক কম্পিউটার টাইপিং সিস্টেম তৈরি করা হয়েছিল। এর অধিকাংশই মূলত অ্যাপল ম্যাকিন্টোস সিস্টেমের উপর ভিত্তি করে করা হয়।
শহীদলিপি
থাম্ব|সাইফুদ্দার শহীদের উন্নয়ন করা শহীদলিপি কিবোর্ড। এই চিত্রে কেবল প্রধান বর্ণগুলি দেখানো হয়েছে। শহীদলিপি কিবোর্ড কম্পিউটারে ব্যবহারের জন্য উন্নয়ন করা প্রথম লেআউট। ১৯৮৪ সালে সাইফুদ্দাহার শহীদ নামে একজন যন্ত্রকৌশলী ম্যাকিনটোশ কম্পিউটারের জন্য এই কিবোর্ড তৈরি করেন। এটি মূলত QWERTY কিবোর্ডের উপর ফোনেটিকভিত্তিক লেআউট ছিল। বিজয় কিবোর্ড আসার পূর্ব পর্যন্ত এটি জনপ্রিয় ছিল। মূল লেআউটে প্রায় ১৮২টি বর্ণ ও যুক্তাক্ষর ছিল।
মুনীর কিবোর্ড
থাম্ব|মুনীর চৌধুরীর উন্নয়ন করা মুনীর লেআউট মুনীর-অপটিমা টাইপরাইটারে ব্যবহৃত বাংলা লেআউট থেকে মুনীর কিবোর্ডের উৎপত্তি। ১৯৬৫ সালে মুনীর চৌধুরী এই কিবোর্ডটি উন্নয়ন করেন। তার এই কাজে তাকে সহায়তা করে পাকিস্তান কেন্দ্রীয় বাংলা উন্নয়ন বোর্ড। পরে জার্মানির একটি টাইপরাইটার কোম্পানির সাথে যৌথভাবে এই লেআউটটি টাইপরাইটারে ব্যবহৃত হয়, যা মুনীর-অপটিমা নামে পরিচিত ছিল। এই টাইপরাইটার বাংলাদেশে সর্বাধিক প্রচলিত। তাই বিভিন্ন সফটওয়্যার প্রস্তুতকারক তাদের কিবোর্ড সফটওয়্যারে মুনীর-অপটিমার অনুরূপ লেআউট দেয়া শুরু করেন। পরে ইউনিকোডের সাথে সামঞ্জস্য রাখার জন্য একুশে কর্তৃক এই লেআউটের পরিমার্জনা করা হয়।
ইউনিজয় কিবোর্ড
থাম্ব|একুশে কর্তৃক ইউনিজয় লেআউট একুশে কর্তৃক ইউনিজয় কিবোর্ডের উন্নয়ন করা হয়েছে। এটি ৭ ডিসেম্বর ২০০৫ সালে Kenichi Handa কর্তৃক National Institute of Advanced Industrial Science and Technology (AIST) এর কপিরাইটে জিএনইউ লেসার জেনারেল পাবলিক লাইসেন্সের আওতায় m17n ডাটাবেজে  অন্তর্ভুক্ত হয়।
জাতীয়
জাতীয় কিবোর্ড লেআউট বাংলাদেশ কম্পিউটার কাউন্সিল কর্তৃক প্রণীত একটি লেআউট, এটিকে প্রমিত লেআউট হিসেবে ধরা হয়। এই লেআউটটি বাংলাদেশে অফিসিয়াল লেআউট হিসাবে ব্যবহৃত হয়।
২০০৪ সালে জাতীয় বাংলা কম্পিউটার কিবোর্ড প্রণয়নে উদ্যোগ গ্রহণ করা হয়। উক্ত সময়কালে দেশে একাধিক কিবোর্ড (যেমন: বিজয়, বসুন্ধরা, মুনীর, বর্ণ, লেখনী ইত্যাদি) বিদ্যমান থাকার কারণে সৃষ্ট সমস্যা নিরসনকল্পে বাংলা কী-বোর্ডের একটি প্রমিত মান নির্ধারণে এ উদ্যোগ নেয়া হয়। এর পরিপ্রেক্ষিতে বাংলাদেশ কম্পিউটার কাউন্সিল দেশে বিদ্যমান বিভিন্ন বাংলা কিবোর্ড পর্যালোচনা করে জাতীয় বাংলা কম্পিউটার কিবোর্ড প্রণয়নের কাজ সম্পন্ন করে।
বাংলাদেশ কম্পিউটার কাউন্সিলের পর্যালোচনার পরিপ্রেক্ষিতে প্রণীত কিবোর্ডটিকে বিএসটিআই  বাংলা কম্পিউটার কিবোর্ডের জাতীয় মান হিসেবে ঘোষণা করে যা বাংলাদেশ মান BDS 1738:2004 হিসেবে পরিচিত। জাতীয় বাংলা কী-বোর্ডে বর্ণ ও চিহ্নসমূহ মোট ৪ টি স্তরে বিন্যাস করা হয়। বহুল ব্যবহৃত বর্ণ, চিহ্ন ও যুক্তাক্ষর ১ম ও ২য় স্তরে বিন্যাস করে অপেক্ষাকৃত কম ব্যবহৃত বর্ণ ও চিহ্নগুলোকে ৩য় ও ৪র্থ স্তরে রাখা হয়।
ইতোমধ্যে তথ্যপ্রযুক্তিতে বাংলা ভাষা প্রমিতকরণ সংক্রান্ত জাতীয় কমিটি বিদ্যমান জাতীয় বাংলা কম্পিউটার কিবোর্ড আধুনিকায়নের প্রয়োজনীয়তা অনুভব করে। এর পরিপ্রেক্ষিতে বিসিসি আধুনিকায়নের কাজ সম্পাদন করে বিএসটিআইতে প্রেরণ করে যা BDS 1738:2018 হিসেবে অনুমোদন লাভ করে। জাতীয় কিবোর্ড ব্যবহারের জন্য বাংলাদেশ কম্পিউটার কাউন্সিল উইন্ডোজ ও লিনাক্সের  সফটওয়ার উন্নয়ন করে।
২০১৭ সালে বাংলাদেশ কম্পিউটার কাউন্সিল জাতীয় কিবোর্ড লেআউটটি সংশোধন করে এবং সবচেয়ে জনপ্রিয় বিজয় কিবোর্ড লেআউটকে জাতীয় কিবোর্ড লেআউট হিসেবে ঘোষণা করে।
সেমিটিক
thumb|230px|সেমিটিক ভাষার বিস্তার ভাষা এবং নৃতত্ত‌্বে সেমিটিক (Semitic) (বাইবেলের "Shem", שם, অনুবাদ: "name", ساميّ) শব্দটি ব্যবহৃত হয় যা সর্বপ্রথম মধ্য প্রাচ্যের ভাষা শ্রেণীকে বোঝাতে ব্যবহার করা হয়েছিলো। এই শ্রেণীর ভাষাগুলোর মধ্যে রয়েছে আক্কাডিয়ান, এরামাইক, হিব্রু, আরবী, গি'জ, মাল্টীয়, কানানাইট/ফোনেসিয়ান, এমোরাইট, এবলাইট, উগারিটিক, সুতিয়ান, চেলডিয়ান, মান্ডাইক, আহলামু, আমহারিক, টিগরি এবং টিগরিনয়া প্রভৃতি ও তাদের সাথে সংশ্লিষ্ট প্রাচীন ও আধুনিক ভাষাগুলো।
অপুংজনি
অপুংজনি বা পারথেনোজেনেসিস (গ্রীক শব্দ παρθένος + γένεσις হতে ) হলো অযৌন প্রজননের একটি প্রাকৃতিক রূপ যাতে গর্ভাধান ছাড়াই ভ্রূণের বৃদ্ধি এবং বিকাশ ঘটে। প্রাণীদের ক্ষেত্রে পার্থেনোজেনেসিস অর্থ হলো একটি অনিষিক্ত ভ্রুণকোষ থেকে ভ্রূণের বিকাশ হওয়া। উদ্ভিদে পার্থেনোজেনেসিস হলো এপোমিক্সিসের একটি অঙ্গীভূত প্রক্রিয়া।
বাংলা ইনপুট পদ্ধতি
ইনস্ক্রিপ্ট
এই কিবোর্ড লেআউট কম্পিউটারে একটি ইউনিফর্ম লেআউটসহ সব ইন্ডিক স্ক্রিপ্টে টাইপ করার জন্য নকশা করা হয়েছে। এই লেআউট অফিসিয়ালভাবে মাইক্রোসফট কর্পোরেশন কর্তৃক গৃহীত হয় এবং তাদের উইন্ডোজ অপারেটিং সিস্টেমে ডিফল্ট রূপে প্রদান করা হয়। এই লেআউটটি প্রধানত ভারতে বেশি জনপ্রিয়।
সেমিটিক
ভাষা বিষয়ক শিক্ষা সাংস্কৃতিক শিক্ষার সাথে ওতোপ্রোতভবে জড়িত তাই এই শব্দটি সংস্কৃতি ও জাতিগত বৈশিষ্ট্য বুঝাতেও ব্যবহৃৎ হয়ে থাকে; বিশেষতঃ যাদের মূল জাতিগত বা সাংস্কৃতিক শিকড় একই তাদের নির্দেশ করার ক্ষেত্রে।
বাংলা ইনপুট পদ্ধতি
প্রভাত
একটি মুক্ত ইউনিকোড ভিত্তিক বাংলা ফিক্সড লেআউট। প্রভাত প্রায় সব লিনাক্স অপারেটিং সিস্টেম(গুলি) অন্তর্ভুক্ত করা হয়। এর কী ম্যাপিং ফোনেটিক প্যাটার্নের অনুরূপ কিন্তু টাইপিং পদ্ধতি সম্পূর্ণরূপে ফিক্সড বা সংশোধিত।
অপুংজনি
পার্থেনোজেনেসিস প্রাকৃতিকভাবে কিছু উদ্ভিদে দেখা যায়, কিছু অমেরুদণ্ডী প্রাণী প্রজাতি (নেমাটোডা, ওয়াটার ফ্লিয়া, কিছু বিচ্ছু, এফিডস, কিছু মাইট, কিছু মৌমাছি, কিছু ফসমিডা এবং পরজীবী বর্জ্য) এবং কয়েকটি মেরুদণ্ডী (যেমন কিছু মাছ, উভচর প্রাণী, সরীসৃপ এবং খুবই অল্পসংখ্যক পাখি ) প্রাণীতেও পার্থেনোজেনেসিস দেখা যায়। এই জাতীয় প্রজনন মাছ এবং উভচর সহ কয়েকটি প্রজাতিতে কৃত্রিমভাবে প্রয়োগ করা হয়েছে।
সেমিটিক
ধর্ম
ইহুদি,খ্রিস্টান ও ইসলাম ধর্ম মূলত সেমিটিক ধর্ম হিসেবে পরিচিত ।সেমিটিক ধর্মগুলো এমন ধর্ম যেগুলোর উদ্ভব ঘটেছে মূলত:সেমিটিয় তথা হিব্রু,আরব,আসিরীয় ও ফিনিশীয় জনগোষ্ঠীর মধ্যে ।বাইবেলের ও আল কুরআন এর বর্ণনানুসারে নূহ (আ:)-এর এক পুত্রের নাম ছিল 'শাম'।শাম -এর বংশধরগণ 'সেমিটীয়'নামে পরিচিত । সুতরাং সেমিটিক ধর্মগুলোর উত্পত্তি হয়েছে ইহুদি,আরব,আসিরীয় ও ফিনিশীয়দের মধ্যে ।প্রধান প্রধান সেমিটিক ধর্মগুলো হলো -ইহুদি মতবাদ,খ্রিস্টীয় মতবাদ এবং ইসলাম ।এ ধর্মগুলো পয়গাম্বরীয় ধর্ম যা আল্লাহর নবীগণ কর্তৃক আনীত স্বর্গীয় নির্দেশনায় বিশ্বাসী।
বাংলা ইনপুট পদ্ধতি
বিজয়
থাম্ব|মোস্তফা জব্বার কর্তৃক উন্নয়নকৃত বিজয় লেআউট বিজয় কিবোর্ড এর লেআউটসহ মোস্তফা জব্বারের একটি ব্যক্তি মালিকানাধীন সফটওয়্যার। বাংলাদেশ কপিরাইট আইন ২০০৫ এর আওতায় এটি লাইসেন্স করা। বিজয় সফটওয়্যারটি প্রতি কম্পিউটারে ব্যবহার করার জন্য একটি লাইসেন্স ক্রয় করা আবশ্যক। ১৯৯৮ সালে বিজয় কিবোর্ড প্রথম ম্যাকিনটোশ কম্পিউটারের জন্য প্রয়োজনীয় সফওয়্যার এবং ফন্টসহ প্রকাশ করা হয়। মাইক্রোসফট উইন্ডোজ সংস্করণ প্রকাশ করা হয় ১৯৯৩ সালে। এর প্রথম সংস্করণ সম্ভবত ভারতে কোনো ভারতীয় প্রোগ্রামার দ্বারা উন্নয়ন করা হয়। বিজয় কিবোর্ডের পরবর্তী সংস্করণগুলো বাংলাদেশে আনন্দ কম্পিউটার্সের ডেভেলপার দ্বারা উন্নয়ন করা হয়; তাদের মধ্যে অন্যতম মুনিরুল আবেদিন পাপ্পানা যিনি বিজয় ৫.০ এর জন্য কাজ করেছেন, যা বিজয় ২০০০ নামে বেশি পরিচিত। বিজয় আসকি-ইউনিকোড ভিত্তিক বাংলা ইনপুট সফটওয়্যার। বিজয় কিবোর্ডের সাথে সরবারহকৃত সফটওয়্যারের মাধ্যমে কিছু স্বরবর্ণ লেখার পদ্ধতি ইউনিকোড থেকে আলাদা। ইউনিকোড ভিত্তিক অভ্র কিবোর্ড আসার আগে পর্যন্ত এটি বাংলাদেশে সবচেয়ে জনপ্রিয় কিবোর্ড ছিল।
বৈশাখী
থাম্ব|ভাষা-প্রযুক্তি গবেষণা পরিষদ কর্তৃক বৈশাখী কিবোর্ড। পশ্চিমবঙ্গের (ভারত) ভাষা-প্রযুক্তি গবেষণা পরিষদ কর্তৃক বৈশাখী কিবোর্ডের উন্নয়ন করা হয়। ইউনিকোড সমর্থিত এই কিবোর্ড মূলত বিভিন্ন সরকারি কাজে ব্যবহৃত হয়। এছাড়া অধিকাংশ লিনাক্স ভিত্তিক অপারেটিং সিস্টেমে বৈশাখী লেআউট অন্তর্ভুক্ত থাকে।
অপুংজনি
উচ্চ শ্রেণির উদ্ভিদে সাধারণত ডিম্বাণুর সাথে শুক্রাণুর মিলন তথা নিষেকের মাধ্যমে ভ্রুণ সৃষ্টি হয়ে থাকে। কিন্তু কোনো কোনো ক্ষেত্রে ডিম্বাণু নিষিক্ত না হয়ে সরাসরি ভ্রুণ সৃষ্টি করে থাকে। এ ধরনের প্রজননই হলো অপুংজনি।
প্রকারভেদ
পারথেনোজেনেসিস প্রধানত দুইপ্রকার
বাংলা ইনপুট পদ্ধতি
ইউনি গীতাঞ্জলি
থাম্ব|পুরাতন গীতাঞ্জলি কিবোর্ডের ইউনিকোড ভিত্তিক ইউনি গীতাঞ্জলি রূপ গীতাঞ্জলি নামের পুরাতন একটি বাংলা লেআউটকে ভাষা-প্রযুক্তি গবেষণা পরিষদ (পশ্চিমবঙ্গ) কর্তৃক ইউনিকোডের জন্য সামঞ্জস্য করে ইউনি গীতাঞ্জলি নামকরণ করা হয়। ভারতে বিভিন্ন সরকারি দপ্তরে এর ব্যবহার রয়েছে। এছাড়া বিভিন্ন লিনাক্স ভিত্তিক অপারেটিং সিস্টেম ইউনি গীতাঞ্জলি অন্তুর্ভুক্ত থাকে।
দিশা
থাম্ব|সায়ক সরকার কর্তৃক দিশা লেআউট দিশা লেআউট মূলত প্রভাত লেআউটের উপর ভিত্তি করে সায়ক সরকারের উন্নয়নকরা একটি ফোনটিক ধরনের লেআউট। অঙ্কুর গ্রুপের প্রস্তাবনায় এই লেআউটকে m17n ডাটাবেজে অন্তর্ভুক্ত করা হয়।
অক্ষর বাংলা
অক্ষর বাংলা সফটওয়্যার, খান মোঃ আনোয়ারুস সালাম কর্তৃক উন্নয়নকৃত, যা ১ জানুয়ারি ২০০৩ সালে মুক্তি পায়। অক্ষর প্রথম বাংলার জন্য বাংলা লিপ্যন্তর ব্যবস্থা প্রয়োগ করে। বিনামূল্যের ইউনিকোড/আনসি-ভিত্তিক অক্ষর কীবোর্ডে অক্ষর ফোনেটিক, জাতীয় ফিক্সড কিবোর্ড লেআউটের জন্য সমর্থন আছে। অক্ষরে এছাড়াও নির্দিষ্ট কিবোর্ড লেআউট নকশা জন্য স্বনির্ধারণ করার বৈশিষ্ট্য উপলব্ধ। এটি কিবোর্ড ব্যবস্থাপক প্রদান করে যা সিস্টেম জুড়ে কাজ করে এবং এছাড়াও স্বাধীন অক্ষর ওয়ার্ড প্রসেসর প্রদান করে।
অভ্র
অভ্র কী-বোর্ড ২৬ মার্চ ২০০৩ সালে মুক্তি পায়। এটিতে ফোনেটিক ও ফিক্সড উভয় লেআউট সুবিধা রয়েছে। ময়মনসিংহ মেডিকেল কলেজের শিক্ষার্থী ডাঃ মেহদী হাসান খান কর্তৃক অভ্র কীবোর্ডের বিকাশ শুরু হয়েছিল। ২৬ মার্চ ২০০৩ সালে বিনামূল্যে ডাউনলোডের জন্য এটি ওয়েবে প্রথম প্রকাশিত হয়। প্রথমদিকে, এটি ভিজ্যুয়াল বেসিকের মধ্যে বিকশিত হয়। এর লিনাক্স সংস্করণটি সি ++ ব্যবহার করে তৈরি হয়। প্রাথমিক ভাবে অভ্রের উন্নয়নে সরিম খান যুক্ত ছিলেন। বিনামূল্যে ইউনিকোড/আনসি-ভিত্তিক অভ্র কীবোর্ডে বর্ণনা, অভ্র ইজি, জাতীয়, অভ্র ফোনেটিক, মুনির এবং প্রভাত কিক্সড কিবোর্ড বিন্যাসের জন্য সমর্থন রয়েছে। প্লাস ইন হিসাবে ফিক্সড কিবোর্ড যোগ করা যায় এবং তা সরিয়েও ফেলা যায়। এটি সবচেয়ে জনপ্রিয় ও বহুল ব্যবহৃত বাংলা ইনপুট সিস্টেম।
অভ্র মাইক্রোসফট উইন্ডোজ, ম্যাক ওএস এক্স এবং লিনাক্স ডিস্ট্রিবিউশনে একটি স্থানীয় আইএমই হিসাবে উপলব্ধ। এটি ফায়ারফক্স ওএস-এর ডিফল্ট বাংলা ইনপুট পদ্ধতি হিসাবে যুক্ত আছে।
গুগল ইনপুট সরঞ্জাম
গুগল দ্বারা উন্নত করা ইনপুট সরঞ্জাম, ওয়েব এনড্রয়েড ও মাইক্রোসফট উইন্ডোজ-র জন্য উপলব্ধ।
অঙ্কুর
অঙ্কুর, রাইয়ান কবির দ্বারা উন্নয়নকৃত এবং প্রথম মুক্তি পায় ৩০শে মার্চ ২০১১ সালে। এই ম্যাক ওএসের জন্য উন্নত প্রথম ফনেটিক ইনপুট পদ্ধতি।
মোবাইল
মোবাইলে ব্যবহৃত বাংলা কিবোর্ড লেআউট সাধারণত স্ক্রিনের উপযোগী করে সংশোধন করা হয়। যেমন: কম্পিউটারের জন্য তৈরি ইউনিজয় কিবোর্ড মোবাইলের অপেক্ষাকৃত ছোটো স্ক্রিনের জন্য ইউনিজয় (ভার্চুয়াল) কিবোর্ড হিসেবে উপযোগী করা হয়েছে।
আইওএস
আইফোন এবং আইপ্যাড এ আইওএস ৮.০ সংস্করণ থেকে বাংলা ইনপুট পূর্বনির্ধারিতভাবে উপলবদ্ধ রয়েছে।
ওয়েস্ট জোন পাওয়ার ডিস্ট্রিবিউশন কোম্পানি লিমিটেড
ওয়েস্ট জোন পাওয়ার ডিস্ট্রিবিউশন কোম্পানি লিমিটেড বাংলাদেশের একটি রাষ্ট্রীয় মালিকানাধীন ইউটিলিটি ও বিদ্যুৎ সংস্থা এবং এটি বাংলাদেশের খুলনায় অবস্থিত।
ইতিহাস
ওয়েস্ট জোন পাওয়ার ডিস্ট্রিবিউশন কোম্পানি লিমিটেড ২০০২ সালের নভেম্বর মাসে প্রতিষ্ঠিত হয়েছিল। এটি কোম্পানি আইন ১৯৯৪ এর অধীনে একটি পাবলিক লিমিটেড সংস্থা হিসাবে প্রতিষ্ঠিত হয়েছিল। বাংলাদেশ বিদ্যুৎ উন্নয়ন বোর্ডের পশ্চিম অঞ্চলটি খুলনা বিভাগ, বরিশাল বিভাগ এবং ফরিদপুর অঞ্চলকে অন্তর্ভুক্ত করে ২০০৩ সালের ১ অক্টোবর ওয়েস্ট জোন পাওয়ার ডিস্ট্রিবিউশন কোম্পানি লিমিটেডের অধীনে রাখা হয়। সংস্থাটি ২০০৫ সালের ২৩ মার্চ বাংলাদেশ বিদ্যুৎ উন্নয়ন বোর্ডের সাথে অস্থায়ী বিক্রেতার চুক্তি (ভিএ) এবং অস্থায়ী বিদ্যুৎ বিক্রয় চুক্তি স্বাক্ষর করে। সংস্থাটি পশ্চিম অঞ্চলে বোর্ডের পরিচালনা ও বিতরণ গ্রহণ করেছে। পশ্চিমাঞ্চলে বাংলাদেশ বিদ্যুৎ উন্নয়ন বোর্ডের কর্মচারীরা ২০০৭ সালের ডিসেম্বরে ওয়েস্ট জোন পাওয়ার ডিস্ট্রিবিউশন লিমিটেডে যোগদান করেছিলেন।
ব্যবসার পরিস্থিতি
“ব্যবসার পরিস্থিতি” হলো ২০২২ সালে প্রকাশিত আলী হাসানের একটি র‍্যাপ গান। ১১ আগস্ট মুক্তি পাওয়ার পর গানটি বাংলাদেশে ভাইরাল ও প্রশংসিত হয়। গানটি কোভিড-১৯ মহামারী চলাকালীন মন্দার সময় একজন ব্যবসায়ীর দুর্দশার গল্প তুলে ধরে।
পটভূমি
গানটির শিল্পী, সুরকার ও গীতিকার আলী হাসান। ২০১০ সালের দিকে, তিনি র‍্যাপ গান তৈরি করে "খাস বাংলা" নামে তার ইউটিউব চ্যানেলে আপলোড করতেন। কিন্তু সেসব গান জনপ্রিয় হয়নি। এছাড়াও তিনি কনসার্টে গান গাইতেন। তিনি র‍্যাপ সঙ্গীতের অনুপ্রেরণা পেয়েছিলেন তার দাদীর কাছ থেকে। দাদীর সাথে তিনি ছন্দে ছন্দে মজা করে কথা বলতেন। তিনি কাতারের একজন প্রবাসী ছিলেন যিনি নারায়ণগঞ্জে তার বাবার হার্ডওয়্যারের দোকানের ব্যবস্থাপনার দায়িত্ব নিতে তিন বছর থাকার পর ২০১৭ সালে দেশে ফেরেন। দোকানের দায়িত্বে থাকাকালীন তিনি খদ্দেরদের সঙ্গে তালে তালে কথা বলতেন। সেসব ছন্দ তিনি তার ডায়েরিতে লিখে রাখতেন। তার ব্যবসায় ক্রমাগত লোকসান তার গানের জন্য আরেকটি অনুপ্রেরণা ছিল। তিনি জনপ্রিয় হওয়ার জন্য গানটি প্রকাশ করেননি বরং তিনি তার ব্যবসায়ের গল্প তুলে ধরার জন্য গানটি প্রকাশ করেন।
রেকর্ড ও মুক্তি
তিনি ২০২২ সালের ফেব্রুয়ারিতে গানটির প্রযোজনা শুরু করেন যখন তিনি দোকানটি বিক্রি করেছিলেন। তিনি মে মাসে নিজের টাকায় গানটি রেকর্ড করেন। তিনি ফেসবুকে গানটি পোস্ট করার পর, জি-সিরিজ গানটি ১১ আগস্ট ২০২২-এ প্রকাশ করে। পরিচিত একজনের বাবার অনুমতি নিয়ে তিনি একটি দোকানে গানটির মিউজিক ভিডিওর চিত্রধারণ করেন। সকাল ১১টা থেকে ৪ ঘণ্টা অপেক্ষার পর দোকান মালিক চলে যাওয়ার পর তিনি সেখানে ভিডিও করেন। মিউজিক ভিডিওটি ইউটিউবে একদিনে অন্তত ৩ লাখ ভিউ পায়। ১০ এ ফেব্রুয়ারি ২০২৩ অনুযায়ী ইউটিউবে গানটি ৩৬ মিলিয়নেরও বেশি ভিউ হয়।
অভ্যর্থনা
গানটি জনপ্রিয় হয়ে ওঠে ও ভাইরাল হয়ে যায় কারণ এটি কোভিড-১৯ মহামারী চলাকালীন একজন ব্যবসায়ীর দুর্দশা, সমস্যা ও সংগ্রামকে চিত্রিত করেছে। গানটি নিয়ে বাংলাদেশের চলচ্চিত্র পরিচালক মোস্তফা সরয়ার ফারুকী বলেন, "এইটা একটা আসল সোনা। শিল্পের কাজ তার সময়কে ধরা। এই গানে এর কারিগররা সময়ের বুকে বইসা সারিন্দা বাজাচ্ছে রীতিমতো!" এছাড়া দেশের নেটিজেনরা মিউজিক ভিডিওতে আলী হাসানের অভিনয়ের প্রশংসা করেছেন। এছাড়াও গানটির প্রশংসা করেছেন শাহরিয়ার নাফীস।
গ্লেন্ডা জ্যাকসন
গ্লেন্ডা মে জ্যাকসন সিবিই (ইংরেজি: Glenda May Jackson, জন্ম: ৯ই মে ১৯৩৬ – মৃত্যু: ১৫ জুন ২০২৩) ছিলেন একজন ইংরেজ অভিনেত্রী ও লেবার পার্টির সাবেক রাজনীতিবিদ। অভিনয় জীবনে তিনি মঞ্চ, চলচ্চিত্র ও টেলিভিশন তিন মাধ্যমেই কাজ করেছেন। অভিনয়ের স্বীকৃতি হিসেবে তিনি দুটি একাডেমি পুরস্কার, দুটি এমি পুরস্কার, একটি গোল্ডেন গ্লোব পুরস্কার ও একটি বাফটা পুরস্কার অর্জন করেছেন।
১৯৫০-এর দশকের শেষের দিক থেকে তিনি পেশাদার অভিনেত্রী হিসেবে কাজ শুরু করেন। ১৯৬৪ সাল থেকে চার বছর তিনি রয়্যাল শেকসপিয়ার কোম্পানির সদস্য ছিলেন এবং পরিচালক পিটার ব্রুকের অধীনে কাজ করেছেন। ১৯৫৬ সালে চলচ্চিত্রে অতিরিক্ত শিল্পী হিসেবে তার বড় পর্দায় কর্মজীবন শুরু হয় এবং কয়েকটি ছোট চরিত্রে অভিনয়ের পর তিনি ১৯৬৯ সালে ওমেন ইন লাভ চলচ্চিত্রে অভিনয় করে শ্রেষ্ঠ অভিনেত্রীর জন্য একাডেমি পুরস্কার অর্জন করেন। ১৯৭১ সালে সানডে ব্লাডি সানডে চলচ্চিত্রে অভিনয়ের জন্য তিনি শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার লাভ করেন। আ টাচ অব ক্লাস (১৯৭৩) ছবির জন্য তিনি অপর একটি একাডেমি পুরস্কার এবং শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার লাভ করেন। এছাড়া এলিজাবেথ আর টেলিভিশন ধারাবাহিকে অভিনয়ের জন্য তিনি দুটি প্রাইমটাইম এমি পুরস্কার লাভ করেন।
১৯৯২ সালে হ্যাম্পস্টিড ও হাইগেট থেকে তিনি প্রথম সংসদ সদস্য হন। ১৯৯৭ থেকে ১৯৯৯ সাল পর্যন্ত টনি ব্লেয়ারের সরকারের শুরুর দিকে তিনি যোগাযোগ উপমন্ত্রী হিসেবে দায়িত্ব পালন করেন। ২০১০ সাল থেকে ২০১৫ সালে রাজনীতি থেকে তার অবসর পর্যন্ত তিনি হ্যাম্পস্টিড ও কিলবার্নের প্রতিনিধি ছিলেন।
প্রারম্ভিক জীবন
জ্যাকসন ১৯৩৬ সালের ৯ই মে উইরালের বার্কেনহেডে জন্মগ্রহণ করেন। তার পিতা ছিলেন একজন নির্মাণ শ্রমিক এবং মাতা একটি দোকানে পরিষ্কারকর্মী হিসেবে কাজ করতেন। তিনি ওয়েস্ট কির্বি কাউন্টি বালিকা বিদ্যালয়ে পড়াশুনা করেন এবং কিশোর বয়সে টাউনসওমেনের গিল্ড ড্রামা দলে অভিনয় করতেন। তিনি দুই বছর বুটস দ্য কেমিস্টের একটি শাখায় কাজ করেন। ১৯৫৪ সালে তিনি বৃত্তি পেয়ে রয়্যাল একাডেমি অব ড্রামাটিক আর্টে ভর্তি হন।
কর্মজীবন
১৯৫৬ সালে দ্য এক্সটা ডে চলচ্চিত্রে অতিরিক্ত শিল্পী হিসেবে তার বড় পর্দায় কর্মজীবন শুরু হয়। পরবর্তী এক দশক তিনি কয়েকটি ছোট চরিত্রে অভিনয় করেন। ১৯৬৯ সালে কেন রাসেল পরিচালিত ওমেন ইন লাভ চলচ্চিত্রে শ্রেষ্ঠাংশে অভিনয় করে তিনি তার প্রথম শ্রেষ্ঠ অভিনেত্রীর জন্য একাডেমি পুরস্কার অর্জন করেন। দ্য এনসাইক্লোপিডিয়া অব ব্রিটিশ ফিল্ম-এর মূল লেখক ব্রায়ান ম্যাকফারলেন লিখেন, "তার অগ্নিদীপ্ত বুদ্ধিমত্তা, যৌন আবেদন ও পালিশ করা অভিনয় চলচ্চিত্রের এই চরিত্রের জন্য কাজে দেয়, যা ব্রিটিশ চলচ্চিত্র শিল্পের ইতিহাসে বিরল।" ইউনাইটেড আর্টিস্ট্‌স থেকে অর্থায়নকৃত তার পরবর্তী চলচ্চিত্র দ্য মিউজিক লাভার (১৯৭০)-কে পরিচালক রাসেল "একজন উভকামীর গল্প যে একজন অপ্সরাকে বিয়ে করেন" বলে উল্লেখ করেন। এতে জ্যাকসন আন্তোনিনা মিলিউকভা চরিত্রে এবং রিচার্ড চেম্বারলিন সুরকার পিওতর ইলিচ চাইকভ্‌স্কি চরিত্রে অভিনয় করেন। চলচ্চিত্রটি মার্কিন যুক্তরাষ্ট্রে মিশ্র প্রতিক্রিয়া অর্জন করেন। ভ্যারাইটির অজ্ঞাতনামা পর্যালোচক লিখেন "তাদের অভিনয় অবেগঘন হওয়ার চেয়েও বেশির নাটকীয় ছিল, অথবা মাঝে মাঝে বিশ্বাসযোগ্যও ছিল।
১৯৭১ সালে সানডে ব্লাডি সানডে চলচ্চিত্রে অভিনয়ের জন্য তিনি শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার লাভ করেন। এই বছর ব্রিটিশ প্রদর্শকদের ভোটে তিনি ষষ্ঠ জনপ্রিয় অভিনেত্রীর মর্যাদা লাভ করেন। আ টাচ অব ক্লাস (১৯৭৩) ছবির জন্য তিনি অপর একটি একাডেমি পুরস্কার এবং শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার লাভ করেন। এছাড়া এলিজাবেথ আর টেলিভিশন ধারাবাহিকে অভিনয়ের জন্য তিনি দুটি প্রাইমটাইম এমি পুরস্কার লাভ করেন।
ফ্রিকোনমিকস
সংক্ষিপ্ত বিবরণ
বইটি লেভিটের, একজন বিশেষজ্ঞ যিনি পুরোনো অর্থনীতিবিদের ধ্যানধারণা থেকে বেরিয়ে এসে অর্থনৈতিক ধারণাকে বিভিন্ন বিষয়ে প্রয়োগ করে আলোচনায় আসেন, লেখা কিছু প্রবন্ধের সংকলন। বইটিতে লেভিট এবং ডাবনার দেখাতে চেয়েছেন যে অর্থনীতি এর মূলে আসলে প্রবর্তনার বিদ্যা। বইটিতে বিভিন্ন বিষয়ে মোট ৬টি অধ্যায় রয়েছে:
সমালোচনা
ফ্রিকোনমিকস অর্থনীতি কম, সমজবিজ্ঞান বা অপরাধবিজ্ঞান বেশি বলে সমালোচিত হয়। অর্থনীতিবিদ এরিয়েল রুবিনস্টাইন বইটির সন্দেহজনক পরিসংখ্যান ব্যবহারের জন্য সমালোচনা করেন। তার অভিযোগ "লেভিটের মত অর্থনীতিবিদরা বুক উঁচিয়ে অন্য বিষয়ে চলে যায়", "যেখানে অর্থনীতির সাথে কোন সম্পর্কই নেই"। তার মতে বইটি একাডেমিক সাম্রাজ্যবাদের একটা উদাহরণ। আর্নল্ড ক্লিঙের মতে বইটি "আনাড়ির সমাজবিজ্ঞান"।
আবদুল গফুর (দ্ব্যর্থতা নিরসন)
আবদুল গফুর নামটি নিম্নের ব্যক্তিবর্গকে নির্দেশ করতে পারেঃ
প্রোফেসর শঙ্কু (ছোটোগল্প সংকলন)
প্রথম সংস্করণের অন্তর্ভুক্ত গল্পগুলি ১৯৬১ থেকে ১৯৬৫ সালের মধ্যে সন্দেশ পত্রিকায় প্রকাশিত হয়েছিল। দ্বিতীয় সংস্করণে সংযোজিত অতিরিক্ত গল্প দু-টি ১৯৬৬ ও ১৯৬৭ সালে উক্ত পত্রিকাতেই প্রকাশিত হয়।
প্রেক্ষাপট
প্রোফেসর শঙ্কু-কেন্দ্রিক কল্পবিজ্ঞান ছোটোগল্পগুলি সত্যজিৎ রায়ের মৌলিক সৃষ্টি হলেও তার বাবা সুকুমার রায়ের লেখা দু-টি গল্পের মধ্যে এই বিজ্ঞানী চরিত্রটির পূর্বাভাস লক্ষ্য করা যায়। এই গল্প দু-টি হল "হেশোরাম হুঁশিয়ারের ডায়রি" ও "নিধিরাম পাটকেল"। অভিনেত্রী অপর্ণা সেনকে দেওয়া একটি সাক্ষাৎকারে সত্যজিৎ রায় জানিয়েছিলেন: শঙ্কু যখন প্রথম evolve [বিকশিত হয়] করে, তখন শঙ্কু was a slightly comic character [ছিল একটি সামান্য কমিক চরিত্র]. It was take off on science fiction [এটি কল্পবিজ্ঞান থেকে শুরু হয়েছিল]. সেটার উৎস ছিল আমার বাবার লেখা ‘হেশপ্রাম হুঁশিয়ারের ডায়রি’।
প্রকাশনার ক্রম
প্রোফেসর শঙ্কু ছোটোগল্প সংকলনের অন্তর্ভুক্ত গল্পগুলি ১৯৬১ থেকে ১৯৬৭ সালের মধ্যে নিম্নোক্ত ক্রমে সন্দেশ পত্রিকায় প্রকাশিত হয়:
দেব (হিন্দুধর্ম)
দেব(সংস্কৃত: देव, ) অর্থ ‘স্বর্গীয়, ঐশ্বরিক, এমন কিছু যা অসামান্য বা অসাধারণ’ এবং হিন্দু ধর্মে পবিত্র সত্তা বা শ্বর বোঝায়। দেব শব্দটি পুরুষবাচক যার স্ত্রীবাচক রূপ দেবী।  শব্দটি জরাথ্রুস্টবাদের দেইব থেকে এসেছে বলে মনে করা হয়।
বৈদিক সাহিত্যে সমুদয় অলৌকিক সত্তাকে অসুর শব্দ দ্বারা নির্দেশ করা হয়। প্রাচীন ভারতীয় সাহিত্যে কল্যাণকারী সত্তাদের দেব-অসুর নামে ভূষিত করা হতো। বেদ পরবর্তী যুগে, পুরাণে ও হিন্দু ইতিহাসে দেব শব্দটি ভাল এবং অসুর শব্দটি মন্দ বুঝিয়ে থাকে।
কতিপয় মধ্যযুগীয় ভারতীয় সাহিত্যে দেবগণ ‘সুর’ নামে পরিচিত হন এবং একই পিতার ঔরসে জন্মলাভ করা (মাতা ভিন্ন) সমক্ষমতাপন্ন ভ্রাতৃগণ ‘অসুর’ নামে পরিচিত হন। দেব ও অসুর ছাড়াও যক্ষ এবং রাক্ষসও হিন্দু পুরাণের অংশ, তবে হিন্দুধর্মে বিশ্বতত্ত্বে দেবগণের গুরুত্বপূর্ণ ভূমিকা রয়েছে।
শব্দতত্ত্ব
দেব একটি সংস্কৃত শব্দ, যা খ্রিস্টপূর্ব ২০০০ অব্দের সময় বৈদিক সাহিত্যে পাওয়া যায়। মনিয়ের উইলিয়াম শব্দটির অর্থ এভাবে ব্যাখ্যা করেছেন- “স্বর্গীয়, দিব্য, অত্যন্ত মাহাত্ম্যপূর্ণ পার্থিব বস্তু, মহিমাময় এবং উজ্জ্বল”। এই ধারণাটি অলৌকিক সত্তা বা স্রষ্টা অর্থেও প্রয়োগ করা হয়।
সংস্কৃত দেব শব্দটি ইন্দো ইরানিয়ান দেব্ হতে এসেছে যা প্রত্ন-ইন্দো-ইউরোপীয় ভাষায় দেইয়োস, মূলত একটি বিশেষণ পদ যার অর্থ স্বর্গীয় বা উজ্জ্বল। দিব্ ধাতুর আদিস্বর প্রত্যয়ের নিয়মে বৃদ্ধি পেয়ে দেব শব্দটি গঠন করেছে। দিব্ ধাতুর অর্থ দীপ্তি বা জ্যোতির প্রকাশ। দেইয়োস এর স্ত্রীবাচক রূপ দেইয়িহ, যা থেকে ভারতীয় ভাষার দেব এর স্ত্রীবাচক রূপ দেবী শব্দের উদ্ভব। দেব শব্দের সমার্থক ও দেইয়োস উদ্ভূত আরও কিছু শব্দ হল লিথুয়ানিয়ান দেইভাস, ল্যাটিভান দেইভস, পারসিয়ান দেইয়াস, জার্মানিক তিওয়াজ, ল্যাটিন দেউস(স্রষ্টা) ও দিভুস(স্বর্গীয়), ইংরেজি devine ও deity, ফ্রেঞ্চ দিয়েউ, পর্তুগিজ  দেউস, স্প্যানিশ দিয়োস, ইতালীয় দিও এবং গ্রিক দেবরাজার নাম জেউস।
মূল শব্দটি ‘স্বর্গীয় দ্যুতিময় পিতা’ অথবা আকাশপিতা অর্থপ্রকাশ করে অর্থাৎ ইন্দো-ইউরোপিয়ান দেবমণ্ডলে দ্যুলোকনিবাসী দেববৃন্দের প্রধান দ্যৌষ পিতা(আকাশপিতা)।
ডগলাস হার্পারের মতে দেব অর্থ দীপ্যমান বা দ্যুতিমান, দিব্ ধাতুর মানে দ্যুতি প্রকাশ হওয়া এবং শব্দটি গ্রিক দিওস (স্বর্গীয়), জেউস ও লাতিন গড শব্দের সমগোত্রীয়।
ভারতীয় সমাজে দেব শব্দটি ব্যক্তিবিশেষের নাম রূপেও ব্যবহৃত হয়ে থাকে, যার অর্থ ‘যে বাধা অতিক্রম করার সংকল্প করে’ অথবা ‘প্রভু বা শ্রেষ্ঠ’।
সংহিতা ও ব্রাহ্মণ
হে স্বর্গনিবাসী একাদশ দেবতা, হে একাদশ দেবতা যারা পৃথিবীতে অবস্থান করেন, এবং হে সলিলনিবাসী একাদশ দেবতা, আপনারা সানন্দে এই উৎসর্গ গ্রহণ করুন। – অনুবাদ: রাফ টি. এইচ. গ্রিফিথ
যে একাদশ দেবতা স্বর্গে আছেন; যে একাদশন জন পৃথিবীতে; এবং যে একাদশ দেবতা অন্তরীক্ষে বাস করেন; তাঁরা সকলে এই উৎসর্গে প্রসন্ন হোন।. – অনুবাদ: এইচ. এইচ. উইলসন কিছু দেবতা প্রাকৃতিক শক্তি প্রকাশ করেন (বায়ু, অগ্নি প্রভৃতি) আবার কিছু দেবতা নৈতিক জ্ঞান প্রকাশ করেন যেমন আদিত্য, বরুণ, মিত্র। প্রত্যেক দেবতাই বিশেষ জ্ঞান, সৃজনশক্তি, মাহাত্ম্যপূর্ণ অলৌকিক শক্তি(সিদ্ধি) প্রভৃতির ধারণকারী। ঋগবেদে বহুল উল্লিখিত দেবতাদের মধ্যে ইন্দ্র, অগ্নি ও সোম প্রধান। অগ্নিকে সকলের মিত্র ভাবা হয়। বিভিন্ন হিন্দুধর্মীয় কৃত্যে যজ্ঞানুষ্ঠানের সময় অগ্নি ও সোম বিশেষ গুরুত্ব পেয়ে থাকেন। সবিতৃ, বিষ্ণু, রুদ্র(পরবর্তীকালের শিব) এবং প্রজাপতি(পরবর্তীকালের ব্রহ্মা) হলেন ভগবান তথা দেব। সরস্বতী ও ঊষা হলেন দেবী। অনেক দেবসত্তাই একত্রে বিশ্বেদেব রূপে পূজিত হন। {{cn|date=July 2015}}
একত্ববাদ
বৈদিক সাহিত্যে দেব একেশ্বর নয়, ‘অতিপ্রাকৃত ও স্বর্গীয়’ যা বিভিন্ন ধারণা ও জ্ঞানকে প্রতিফলিত করে, সকল উৎকর্ষ কেন্দ্রীভূত করে, দুর্বলতার সাথে সংগ্রাম করে, প্রশ্ন রাখে,যাদের নায়কোচিত বেশ ও চালচলন রয়েছে এবং তারা আবেগ ও আকাঙ্ক্ষায় আবদ্ধ।
মাক্স মুলার বলেন, বৈদিক মন্ত্রে দেখা যায় প্রত্যেক দেবই ‘একমাত্র, সর্বোচ্চ ও শ্রেষ্ঠ’।  মুলার মনে করেন বৈদিক ধারণাকে বহু-ঈশ্বরবাদ অথবা একেশ্বরবাদ দ্বারা ব্যাখ্যা করা যায় না; এটি বরং একত্ববাদ যেখানে দেববৃন্দ পরস্পরের তুল্য, বিভিন্ন দেব বিভিন্ন শক্তির প্রকাশ, বিবিধ উপাসনাপদ্ধতি ও বিবিধ আধ্যাত্মিকতার প্রকাশ, এবং ঋত ও নিরঞ্জন (ধর্ম) এর নীতি দ্বারা একত্রীভূত।
বৈদিক সাহিত্যে দেববৃন্দের চরিত্র
আনন্দ কুমারস্বামী মনে করেন বৈদিক দেব ও অসুর, যথাক্রমে গ্রিক পুরাণের দ্বাদশ অলিম্পিয়ান ও তিতান এর অনুরূপ; উভয়েই শক্তিশালী কিন্তু তাদের স্বভাব ও প্রবৃত্তি ভিন্ন, হিন্দুপুরাণে দেবগণ আলোকের এবং অসুরগণ অন্ধকারের শক্তি।  কুমারস্বামীর ব্যাখ্যানুযায়ী, প্রতি মানুষের হৃদয়ে এই উভয়প্রকার প্রবৃত্তি নিহিত থাকে, সবার মাঝেই রয়েছে অত্যাচারী ও পরোপকারী দ্বিবিধ সত্তা, এই উত্তম ও অধম চরিত্রদ্বয় নিজের পছন্দ অনুযায়ী কাজ করতে পরস্পর লড়াই করে, হিন্দুপুরাণের দেবাসুর দ্বন্দ্ব প্রত্যেকের ভিতরের এই ভালমন্দের কলহের প্রতীক।
"“দেব আর অসুর, এঞ্জেল আর তিতান, ঋগবেদ এর আলোকিত শক্তি আর অন্ধকার শক্তি, যদিও কার্যকলাপে ভিন্ন ও বিপরীতমুখী, আসলে এরা পরস্পরের তুল্য, এদের সত্তায় কোন পার্থক্য নেই পার্থক্য কেবল প্রবণতায়, বিপ্লবে ও রূপান্তরে। এক্ষেত্রে, তিতান মূলত একজন এঞ্জেল আবার এঞ্জেলও স্বভাবতই তিতান, অন্ধকারেই আসলে রয়েছে আলো আর আলোর ক্ষমতা রয়েছে অন্ধকারে; যখন দেব আর অসুর কোন ব্যক্তিকে নির্দেশ করে বলা হয়, তার কাজের ধরন অনুযায়ী, যেমন ঋগবেদের ১.১৬৩.৩ মন্ত্রে, "Trita art thou (Agni) by interior operation""
- Ananda Coomaraswamy
-আনন্দ কুমারস্বামী, জার্নাল অফ দ্য আমেরিকান ওরিয়েন্টাল সোসাইটি
প্রাচীর বৈদিক লেখায়, ভাল বা মন্দ সকল শক্তিধর সত্তাকে অসুর বলা হত। ঋগবেদের একটি বহুল পঠিত মন্ত্র হল দেবব অসুরঃ (যে অসুর দেব হয়েছে)যা অসুর অদেবাঃ(যে অসুর দেব নয়) অংশের সঙ্গে সাংঘর্ষিক। তারা সবাই একই পিতা, আদিপিতা প্রজাপতির ঔরসে জন্মলাভ করেছে- জ্যেষ্ঠরা অসুর এবং কনিষ্ঠরা দেব নামে পরিচিত। তারা সবাই একস্থানে বসবাস করে(লোক), একসঙ্গে আহার করে এবং পান করে (সোমরস), তাদের রয়েছে সহজাত শক্তি জ্ঞান ও হিন্দুপুরাণে বিশেষ ক্ষমতা; ‘(যে অসুর দেব হয়েছে’ আর ‘যে অসুর দেব নয়’ তাদের একমাত্র পার্থক্য হল তাদের পৌরাণিক জীবনের কর্মকাণ্ড ও রুচি।
উপনিষদ
প্রাচীন উপনিষদে দেব ও দেবাসুর সংগ্রামের উল্লেখ দেখা যায়। কৌষীতকী উপনিষদ এর চতুর্থ অধ্যায়ে বলা হয়েছে “ইন্দ্র অসুরদের তুলনায় দুর্বল ছিলেন কারণ তিনি নিজের আত্মা সম্পর্কে জানতেন না। আত্মজ্ঞান লাভের পর ইন্দ্র স্বাধীন, সার্বভৌম ও অসুরবিজেতা হয়ে উঠলেন।” অনুরূপভাবে, কৌষীতকী উপনিষদের মতে যে ব্যক্তি নিজের অন্তর্নিহিত জ্ঞান জানতে পারে সে স্বাধীন সার্বভৌম হয় ও শত্রুস্পর্শমুক্ত থাকতে পারে।
ছান্দোগ্যোপনিষদ্‌ এর ১.২ পরিচ্ছদে বিবিধ ইন্দ্রিয় শক্তির ক্ষমতা নিয়ে দেব ও অসুরদের যুদ্ধের কথা বলা হয়েছে। দেব ও অসুরের যুদ্ধে কোন পক্ষই বিজয়ী হতে পারেনি এবং তা অনুভবময় মহাজগতে প্রকাশিত হয়, যেমন মানুষ ভাল ও মন্দ দেখে, যেমন ভাল ও মন্দ কথা বলা হয়, যেমন প্রকৃতিতে সুগন্ধ ও দুর্গন্ধ থাকে, যেমন ভাল ও খারাপ অভিজ্ঞতা হয়, যেমন সব মানুষের মাঝে ভাল ও খারাপ চিন্তা থাকে। ছান্দোগ্য উপনিষদের মতে অবশেষে দেবাসুর সংগ্রাম আত্মাকে লক্ষ্য করে, তবে অসুররা ব্যর্থ হয় ও দেবগণ সফল হয়, কারণ আত্মশক্তি নির্মল ও সহজাতভাবেই ভাল।
বৃহদারণ্যকোপনিষদ্‌ এর ৩.৫.২ অধ্যায় অনুযায়ী নর, দেব ও অসুর সকলে আদিপিতা প্রজাপতির সন্তান। সকলেই প্রজাপতির নিকট উপদেশ প্রার্থনা করলেন। প্রজাপতি দেবগণকে ইন্দ্রিয়দমন (দম) করতে, নরগণকে সাহায্য(দান) করতে এবং অসুরগণকে সমবেদনাশীল (দয়া) হতে উপদেশ দেন। অধ্যায়ের শেষে উপনিষদে বলা হয়েছে দেব নর ও অসুর দের এই তিনটি প্রধান গুণ সর্বদা লালন করা উচিত।
মধ্যযুগের পণ্ডিতগণ উপনিষদের ভাষ্যে মত দিয়েছেন যে উপনিষদে দেব ও অসুরের আলোচনা মূলত প্রতীকী; যা প্রতি মানুষের অভ্যন্তরে ভাল ও মন্দের দ্বন্দ্বকে বোঝায়। বৃহদারণ্যক উপনিষদের আলোচনায় আদি শঙ্কর বলেন দেব হল সেই নর যে পবিত্র ও পারমার্থিক; অন্যদিকে অসুর হল সেই নর যে জাগতিক আকাঙ্ক্ষায় আসক্ত। এডেলম্যান ও অন্যান্য আধুনিক পণ্ডিতগণও উপনিষদের দেবাসুর সংগ্রামকে প্রতীকী হিসেবেই বিবেচনা করেন।
পরবর্তীকালের প্রাথমিক উপনিষদ লেখায় দেখা যায় যে দেব ও অসুর আলোচনা করে এবং বিভিন্ন প্রকারের জ্ঞান লাভ করতে চান। উদাহরণস্বরূপ, একদা তারা তাদের পিতা প্রজাপতির কাছে আত্মজ্ঞান (আত্মা) সম্পর্কে জানতে চান এবং কীভাবে তা অনুভব করা যায় তা জানতে চান। প্রজাপতি প্রথমে সরল উত্তর দেন, অসুররা তা শুনে চলে যায়। কিন্তু ইন্দ্রের নেতৃত্বে আগত দেববৃন্দ এই সংক্ষিপ্ত উত্তরে তৃপ্ত হলেন না কেননা ইন্দ্র উত্তরের সম্পূর্ণ অর্থ বুঝতে পারেননি এবং উত্তর অসঙ্গতিপূর্ণ বলে মনে হয়েছে। এডেলম্যান মনে করেন এখানে প্রতীকীভাবে বলা হয়েছে যে মানুষের উচিত হবে বিদ্যমান ধারণাসমূহ নিয়ে নিরন্তর চিন্তা করা, পুরো প্রক্রিয়া শিক্ষালাভ করা এবং প্রচেষ্টার মধ্যেই দেবপ্রকৃতি নিহিত থাকে।
পুরাণ ও ইতিহাস
পুরাণে, ইতিহাসে ও ভাগবত গীতায় দেবগণ ভাল আর অসুরগণ মন্দ বিষয়ের প্রতিভূ। ভগবদ্গীতা (১৬.৬-১৬.৭) অনুযায়ী মহাজগতের প্রতিটি সত্তার মাঝেই স্বর্গীয় বৈশিষ্ট্য (দৈবী সম্পদ) ও শয়তানের বৈশিষ্ট্য (আসুরী সম্পদ) রয়েছে। ভগবদগীতার ষোড়শ অধ্যায় অনুসারে বিশুদ্ধ দেবস্বভাব ব্যক্তি আর বিশুদ্ধ আসুরিকভাবসম্পন্ন ব্যক্তি উভয়ই দুর্লভ; অধিকাংশ মানুষই দোষগুণের সমন্বয়ে মিশ্রচরিত্রের অধিকারী। জিনিন ফউলারের মতে গীতায় বলা হয়েছে আকাঙ্ক্ষা, বিরাগ, লোভ, অভাব, আবেগ প্রভৃতি সাধারণ জীবনের বিবিধ রূপ; যখন এসব লালসা, ঘৃণা, উচ্চাশা, অহংকার, দম্ভ, ক্রোধ, রূঢ়তা, কপটতা, হিংসা, ক্রূরতা ও নেতিবাচকতায় রূপ নেয় তখন মনুষ্যচরিত্র আসুরিক স্বভাবে পরিবর্তিত হয়।
একই পিতার ঔরসে জন্ম নেওয়া প্রত্যেকেই প্রথমে অসুর নামে অভিহিত হয়। ‘অসুর হয়ে থাকা অসুর’ বলতে বোঝায় যেসকল শক্তিশালী সত্তা আরও ক্ষমতা, সম্পদ এর জন্য তীব্র আকাঙ্ক্ষা পোষণ করে, যারা অভিমানী, ক্রোধযুক্ত, নীতিবিহীন, পেশীশক্তিসর্বস্ব ও সহিংস।  পক্ষান্তরে ‘দেব হওয়া অসুর’ হল তারা যারা সত্যবাদী, যারা অথপূর্ণভাবে সব বুঝতে চায় এবং সংযম, নীতি, আদর্শ, জ্ঞান ও শৃঙ্খলা পছন্দ করে।   উভয়ের এই বিভেদমূলক বৈশিষ্ট্য অধিকাংশ হিন্দু মহাকাব্য ও পুরাণের গল্পগাথার উৎস; তবে বহু রচনায় এই প্রভেদ একমুখী দোষারোপ ব্যতীত নিরপেক্ষভাবে বর্ণিত হয়েছে। এমন কিছু কাহিনি প্রধান প্রধান হিন্দু পার্বণের উৎস যেমন রামায়ণ এর দেব রাম ও অসুর রাবণের যুদ্ধকাহিনি এবং অসুর হিরণ্যকশিপু ও দেব বিষ্ণুর(নরসিংহ) যুদ্ধ থেকে পরবর্তীকালে যথাক্রমে হোলিকা ও হোলি নামক বসন্তকালীন উৎসবের জন্ম হয়।
ভাগবত পুরাণ
ভাগবত পুরাণ অনুযায়ী ব্রহ্মার দশজন পুত্র ছিল, যথা মারীচী, অত্রি, অঙ্গিরা, পুলস্ত্য, পুলহ, ক্রতু, বশিষ্ঠ, দক্ষ ও নারদ।  মারীচীর কশ্যপ নামে এক পুত্র ছিল। কশ্যপের ছিল ১৩ জন স্ত্রী,  অদিতি, দিতি, দনু, কদ্রু প্রভৃতি। অদিতির পুত্রগণ আদিত্য নামে পরিচিত,দিতির পুত্রগণ দৈত্য  নামে পরিচিত এবং দনুর পুত্রগণ দানব নামে পরিচিত। অঙ্গিরার পুত্র বৃহস্পতি দেবতাদের গুরু। ভৃগুমুনির পুত্র শুক্রচার্য অসুর বা দানবগণের গুরু।
রূপক
এডলম্যান বলেন হিন্দু পৌরাণিক সাহিত্যে উল্লিখিত এসব প্রভেদ মূলত আধ্যাত্মিক ধারণার প্রতীক। উদাহরণস্বরূপ একদা দেব ইন্দ্র ও অসুর বিরোচন আত্মজ্ঞান সম্পর্কে এক মুনিকে জিজ্ঞাসা করেন। প্রাথমিক উত্তর পেয়েই বিরোচন মনে করেন তিনি এই জ্ঞানকে অস্ত্ররূপে প্রয়োগ করতে পারবেন এবং চলে যান। পক্ষান্তরে ইন্দ্র মুনিকে পুনঃপুন প্রশ্ন করতে থাকেন, ধারণাগুলোকে আলোচনা করেন এবং অন্তরস্থ সুখ ও ক্ষমতা সম্পর্কে শিক্ষালাভ করেন। এডলম্যান বলেন দেব ও অসুর এই দ্বিবিধ সত্তাকে “মানবহৃদয়ের প্রবণতাসমূহের ব্যাখ্যামূলক চিত্রায়ণ” হিসেবে দেখা যেতে পারে।
এডলম্যান আরও মনে করেন দেব ও অসুর প্রতীকীভাবে প্রতিটি ব্যক্তির ব্যক্তিকে চালিত করে এমন সাংঘর্ষিক চিন্তাভাবনাকে প্রকাশ করে, আর এভাবেই দেবাসুর দ্বন্দ্ব কোন সত্তা প্রকাশ না করে একটি আধ্যাত্মিক ধারণা প্রকাশ করে থাকে। ভাগবত পুরাণে, সাধক ও দেবস্বভাব ব্যক্তিকে অসুরকুলে জন্মগ্রহণ করতে দেখা যায় যেমন মহাবলী ও প্রহ্লাদ; এটি একধরনের প্রেরণা, বিশ্বাস ও কর্ম প্রকাশ করে, কারও জন্মস্থান, পরিবার বা পারিপার্শ্বিকতা ঠিক করে না যে সে দেবস্বভাব হবে না অসুরস্বভাব হবে।
চিরায়ত হিন্দুবিশ্বাস
প্রাকৃতিক দেবগণ বিভিন্ন পরিবেশগত উপাদানের দেবতা যেমন আগুন, বাতাস, বৃষ্টি, বৃক্ষ প্রভৃতি- পরবর্তীকালে এমন অধিকাংশ দেবতার ভূমিকা হিন্দুধর্মে গৌণ হয়ে আসে। তবে কতিপয় দেবতা প্রাধান্যলাভ করে। উচ্চশ্রেণির দেবগণ, মহাজাগতিক ক্রিয়াকাণ্ড পরিচালনা ও সৃষ্টিকুলের উৎকর্ষ সাধন প্রভৃতি জটিল কার্য সম্পাদন করে থাকেন। ব্রহ্মা, বিষ্ণু ও শিব কে মিলিত করে ত্রিমূর্তি গঠন করা হয়। (উল্লেখ্য মহাদেব বলতে শিবকে বোঝায়)
এছাড়াও হিন্দুধর্মে দেব এর নিম্নশ্রেণিবিশিষ্ট কয়েকটি সত্তা আছে যেমন গন্ধর্ব(স্বর্গের পুরুষ গায়ক) এবং অপ্সরা(স্বর্গের নর্তকী)। তারা পরস্পর বিয়ে করতে পারত।
বাতাসের দেবতা বায়ু একজন গুরুত্বপূর্ণ দেব। মৃত্যুর দেবতা হলেন যম। হিন্দুধর্মে দেববৃন্দ অগ্নি, বায়ু প্রভৃতি প্রাকৃতিক শক্তির নিয়ন্তা।
সঙ্গম সাহিত্য
তামিল ভাষার সঙ্গম সাহিত্যে (৩০০ খ্রিস্টপূর্ব-৩০০ খ্রিস্টাব্দ) দেবগণের স্তুতি ও অর্ঘ্য বর্ণনা করা হয়েছে। তামিল ভাষার পাঁচটি মহাকাব্যের অন্যতম ইলাঙ্গো আদিগল বিরচিত শিলপদিকরম গ্রন্থে চার প্রকার দেবতার জন্য অর্ঘ্যের কথা বলা হয়েছে।
আব্রাহাম লিঙ্কনের বাসস্থান
লিংকন ও তার স্ত্রী মেরি টড লিংকন ১৮৪৪ সালে বাড়িটি কিনেন। এটি লিংকনের মালিকানার একমাত্র গৃহ। এর অবস্থান ৮ম ও জ্যাকসন স্ট্রীটের কোনায়। দ্বিতল বাড়িটিতে ১২টি কক্ষ আছে। এখানে থাকার সময়ে ১৮৪৬ সালে লিংকন মার্কিন কংগ্রেসে এবং ১৮৬০ সালে মার্কিন রাষ্ট্রপতি নির্বাচনে জয়ী হন।
এই বাড়ি, এবং লিংকনের সমাধিকে ১৯৬০ সালের ১৯শে ডিসেম্বর জাতীয় ঐতিহাসিক স্থান হিসাবে মার্কিন সরকার স্বীকৃতি দেয়। ১৯৬৬ সালের অক্টোবর ১৫ তারিখে এটিকে মার্কিন জাতীয় ঐতিহাসিক স্থানের তালিকায় যোগ করা হয়। লিংকনের এই গৃহ এবং পার্শ্ববর্তী এলাকাকে ১৯৭১ সালের ১৮ই আগস্ট তারিখে মার্কিন জাতীয় ঐতিহাসিক পার্ক এলাকা বলে ঘোষণা দেয়া হয়। মার্কিন জাতীয় পার্ক সার্ভিস বর্তমানে এর দেখা শোনা করে থাকে। লিংকনের বড় ছেলে রবার্ট লিংকনের ইচ্ছা অনুসারে এই বাড়ি ও পার্শ্ববর্তী পার্কে বিনামূল্যে প্রবেশ করা যায়।
রম্যা হরিদাস
রামিয়া হরিদাস হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত আছেন। সপ্তদশ লোকসভা নির্বাচনে তিনি সিপিআইএমের পি. কে বিজুকে পরাজিত করে তিনি লোকসভা সদস্য হিসেবে নির্বাচিত হন।
বায়ে উ-হি
বায়ে উ-হি (জন্ম নভেম্বর ২১, ১৯৯১), পেশাদারভাবে উহি হিসাবে পরিচিত, তিনি দক্ষিণ কোরীয় গায়ক, গীতিকার এবং অভিনেত্রী। তিনি দক্ষিণ কোরিয়ার বালিকা দল ডাল শবেতের সদস্য হিসাবে পরিচিত এবং দ্য ইউনিট শোতে ৭ম স্থান অর্জনের জন্য, তিনি মেয়েদের গ্রুপ ইউনি. টি -এর সদস্য নির্বাচিত হন।
প্রাথমিক জীবন এবং শিক্ষা
বায়ে উ-হি দক্ষিণ কোরিয়ার বুসানে ১৯৯১ সালের ২১ নভেম্বর জন্মগ্রহণ করেছিলেন। তিনি বর্তমানে দোং-আহ ইনস্টিটিউট অফ মিডিয়া অ্যান্ড আর্টস-এ যোগ দেন, ব্রডকাস্টিং এন্টারটেইনমেন্ট নিয়ে পড়াশোনা করেছেন।
প্রণালী রাঠোর
প্রণালী রাঠোর একজন ভারতীয় অভিনেত্রী এবং মডেল যিনি প্রাথমিকভাবে হিন্দি টেলিভিশনে কাজ করেন।  তিনি ব্যারিস্টার বাবু সৌদামিনী ভৌমিক এবং রাধা সাহনি'' কিউন উত্তে দিল ছোড় আয়ে টিভি সিরিয়ালে অভিনয়ের জন্য পরিচিত।
কর্মজীবন
রাঠোর ২০১৮ সালে পেয়ার পেহলি বার দিয়ে টেলিভিশনে আত্মপ্রকাশ করেন। শো-এর প্রথম পর্বে তিনি সানভির চরিত্রে উপস্থিত হয়েছিলেন।
২০২০ সালে তিনি পর্ব নাটক ব্যারিস্টার বাবু-এ সৌদামিনী ভৌমিক গ্রিনউডের চরিত্রে অভিনয় করেছিলেন।
২০২১ সালের অক্টোবর থেকে তিনি "ইয়ে রিশতা কেয়া কেহলাতা হ্যায়" এ হার্শাদ চোপড়ার বিপরীতে অক্ষরা গোয়েঙ্কা বিড়লা চরিত্রে অভিনয় করছেন।
তোমোইয়া কোইয়ামাতসু
তোমোইয়া কোইয়ামাতসু (小屋松 知哉, Tomoya Koyamatsu; জন্ম: ২৪ এপ্রিল ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে মধ্যমাঠের খেলোয়াড় হিসেবে খেলেন।  তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
তোমোইয়া কোইয়ামাতসু ১৯৯৫ সালের ২৪শে এপ্রিল তারিখে জাপানের কিয়োতো প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
ব্রাইন
ব্রাইন হচ্ছে সোডিয়াম ক্লোরাইডের জলীয় ( NaCl ) দ্রবণ (লবণাক্ত পানি)। এই লবণাক্ত পানির ঘনত্ব ৩.৫% থেকে কার্যভেদে ২৬% এরও বেশি হতে পারে। লবণ পরিশোধনাগার, কস্টিক উৎপাদন কারখানায় ব্রাইন ব্যবহৃত হয়। বাংলাদেশের সামুদা কেমিক্যাল কমপ্লেক্স কস্টিক ( সোডিয়াম হাইড্রোক্সাইড ) উৎপাদনের জন্য ৩০% ব্রাইন (৩০০ গ্রাম/লিটার) ব্যবহার করে। ফারেনহাইট স্কেলে 0 ডিগ্রি ফারেনহাইটকে জিরো পয়েন্ট নির্ধারণ করা হয়, ব্রাইনকে বরফিকরণ করে ড্যানিয়েল গ্যাব্রিয়েল ফারেনহাইট এই শীতলতম তাপমাত্রা প্রস্তুত করেন।
বৈশিষ্ট্য
100 °C (373.15 K, 212 °F) তাপমাত্রার সম্পৃক্ত ব্রাইনে ২৮%সোডিয়াম ক্লোরাইড লবণ থাকে। 0 °C (273.15 K, 32 °F) তাপমাত্রায় ২৬% লবণ থাকে। 25 °C তাপমাত্রায় সাগরের পানির তাপ পরিবাহকত্ব 0.6 W/mK । লবণাক্ততা এবং তাপমাত্রা বৃদ্ধির সাথে সাথে তাপ পরিবাহকত্ব বৃদ্ধি পায়।twt.mpei.ac.ru
সরলরৈখিক সূত্রের সাহায্যে বিভিন্ন ঘনমাত্রায় ব্রাইন ঘনত্ব এবং তাপমাত্রা পরিমাপ করা যায়ঃ Density (lb/ft3)= a3 + (a2*Temperature (F)) where the values of an are:
ব্রাইনের তড়িৎ বিশ্লেষণ
সারা বিশ্বে তড়িৎ বিশ্লেষণ এর মাধ্যমে প্রায় ৪ ভাগ হাইড্রোজেন গ্যাস উৎপাদন করা হয়, যার অধিকাংশ ক্লোরিন এবং কস্টিক উৎপাদনে ব্রাইনের তড়িৎ বিশ্লেষণে উৎপন্ন হয়।
ডি আইসিং
শীতল পরিবেশে রাস্তায় চলাচলের সময় ব্রাইন ডি-আইস বা ব্রাইনযুক্ত বরফ তাপমাত্রা কমাতে সহায্য করে।
রান্নার কাজে
রন্ধন কার্যে খাদ্যদ্রব্যে লবণের পরিমাণ ঠিক রেখে ব্রাইন খাবারকে সুস্বাদু করে।
হাইড্রোলজি
হাইড্রোলজি অনুসারে, ব্রাইন হচ্ছে লবণাক্ত পানির একটি দশা। তুলনামূলকভাবে বেশি মাত্রায় লবণ (সোডিয়াম ক্লোরাইড )মিশ্রিত পানিকে ব্রাইন বলে।
ফজল আলী
স্যার সাইয়িদ ফজল আলী ওবিই (১৯ সেপ্টেম্বর ১৮৮৬ - ২২ আগস্ট ১৯৫৯) ছিলেন একজন ভারতীয় বিচারক, ভারতের দুটি রাজ্যের (আসাম ও ওড়িশা) গভর্নর এবং রাজ্য পুনর্গঠন কমিশনের প্রধান যিনি বেশ কয়েকটি ভারতীয় রাজ্যের সীমানা নির্ধারণ করেছিলেন। ১৯৫৩ সালের ডিসেম্বরে। তাদের কমিশন ১৯৫৩ সালের সেপ্টেম্বরে রাজ্যগুলির পুনর্গঠনের ভিত্তি হিসাবে ভাষাকে ব্যাপকভাবে গ্রহণ করে রিপোর্ট পেশ করে।
কর্মজীবন
ফজল ছিলেন বিহার রাজ্যের এক সম্ভ্রান্ত জমিদার (জমিদার) পরিবারের সদস্য। তিনি আইন অধ্যয়ন এবং অনুশীলন শুরু করেন। অবশেষে তাকে বিচার বিভাগে তোলা হয়। স্যার ফজল আলীকে প্রথমে খান সাহেব এবং পরে খান বাহাদুর উপাধি দেওয়া হয়। ১৯১৮ সালে, তাকে ব্রিটিশ সাম্রাজ্যের অর্ডারের অফিসার (ওবিই) করা হয়। তিনি ১৯৪১ সালের নববর্ষের সম্মানের তালিকায় নাইট উপাধি লাভ করেন এবং ১ মে ১৯৪২ সালে ভাইসরয় লর্ড লিনলিথগো তার নাইট উপাধিতে বিনিয়োগ করেন।
১৯৪৭ সালে ভারত স্বাধীন হয়। নতুন ব্যবস্থার অধীনে ফজল আলী ১৯৫২ থেকে ১৯৫৪ সাল পর্যন্ত ওড়িশার এবং ১৯৫৬ থেকে ১৯৫৯ সাল পর্যন্ত আসামের রাজ্যপাল ছিলেন। আসামের রাজ্যপাল হিসেবে দায়িত্ব পালনকালে তিনি মারা যান। আসামে থাকাকালীন, তিনি অসন্তুষ্ট নাগা আদিবাসীদের সমাজের মূল স্রোতে নিয়ে আসার জন্য কঠোর প্রচেষ্টা করেছিলেন।তিনি মকোকচুং- এ নাগা হার্টল্যান্ডে প্রথম কলেজ খোলেন, যেটি আজ তাঁর সম্মানে ' ফজল আলী কলেজ ' নামে পরিচিত। কলেজটি ২০১০ সালে তার ৫০ তম বার্ষিকী উদযাপন করেছে।
ফজল আলী রাজ্য পুনর্গঠন কমিশনের প্রধান ছিলেন যেটি ভারতের রাজ্যগুলির পুনর্গঠন সম্পর্কে সুপারিশ করেছিল। ভারতে তার সেবার জন্য, তিনি ভারত সরকার কর্তৃক দেশের দ্বিতীয় সর্বোচ্চ বেসামরিক সম্মান, পদ্মবিভূষণে ভূষিত হন।
অনুপমা কুমার
অনুপমা প্রকাশ কুমার (জন্ম ৪ঠা ডিসেম্বর ১৯৭৪, কোয়েম্বাটুর, তামিলনাড়ু ), অধিক পরিচিত অনুপমা কুমার, একজন ভারতীয় চলচ্চিত্র অভিনেত্রী এবং মডেল। প্রায় ৩০০টির অধিক টেলিভিশন বিজ্ঞাপন করার পর তিনি ২০০৪ সালে ''কিঁউ...! হো গেয়া না চলচ্চিত্রে অভিনয়ের মাধ্যমে হিন্দি চলচ্চিত্রে অভিষেক করেন। এরপর তিনি বিভিন্ন তামিল চলচ্চিত্রে পার্শ্ব চরিত্রে অভিনয় করেন। অভিনয় ও মডেলিংয়ের পাশাপাশি অনুপমা সাংবাদিক, উপস্থাপিকা, ভিজুয়ালাইজার ও টেলিভিশন প্রযোজক হিসেবে কাজ করেছেন। মুপোজহুদ্ধাম উন কর্পনাইগাল'' চলচ্চিত্রে অভিনয়ের জন্য তিনি পার্শ্ব চরিত্রে সেরা অভিনেতা (নারী) বিভাগে ২০১৩ বিজয় পুরস্কার লাভ করেন।